ليۋ يۋان - ان 1895 - جىلى تۋعان، لاقامى جيان يۇي، شانشي ولكەسىنىڭ شيانياڭ دەگەن جەرىنەن. ول 1908 - جىلى اكەسىنە ەرىپ نانچاڭعا قونىس اۋدارىپ، داتۇڭ ورتا مەكتەبىندە وقيدى. 1911 - جىلى شينحاي توڭكەرىسى تۋىلعاننان كەيىن وقۋدى تاستاپ نانجيڭگە بارىپ، سۇن جۇڭشاندى جاقتايدى. وقۋشىلار ارمياسىنا قاتىناسىپ، يۋان شىكايدى ايىپتايدى، كەيىن ءبىر مەزگىل سىچۋان ارمياسىندا قىزمەتتە بولادى. 1923 - جىلدىڭ باسىندا ول كوممۋنيست يۇن داييىڭ چىڭدۋدا ۇيىمداستىرعان «شۋەشيڭ ليجينحۇي قوعامىنا» قاتىناسىپ، «ليجين اپتالىق جۋرنالىن» شىعارىپ، توڭكەرىستىك يدەيانى ۇگىتتەدى. كەيىن تاعى دا «رۇڭشى قوعامىن» قۇرىپ، مۇشەلەرىن 20 ادامنان اسىردى، بۇل قوعامعا يۇن داييىڭ نەگىزگى جاۋاپتى، ليۋ يۋان - ان ناقتى جەتەكشى بولدى.